כמה ימים לפני שפרסמתי את הפוסט שלי על ״4 מטרות לשנת 2019״, פנו אליי מהוגה תל- אביב והציעו לי להגיע ולהנות מסדנת יצירה של רקמה, וזה כאילו הן קראו את המחשבות שלי, כי בפוסט של המטרות כתבתי שאני רוצה לעשות יותר סדנאות יצירה ב 2019! אז כמובן שישר אמרתי כן, מאחר והשם הוא ״הוגה תל- אביב״ ידעתי שזה חייב להיות מיוחד, כי הוגה (דרך חיים נורבגית שכולה מיועדת לחמימות, נינוחות והנאות החיים- יש לזה אפילו דף בויקפדיה, לחצי כאן לקרוא) זה מקסים.
אז ״הוגה תל- אביב״ הוקם על ידי חברות טובות, רותם ודנה המקסימות, והפוקוס העיקרי הוא סדנאות יצירה שונות ואירועים פרטיים.
אני לקחתי איתי את בת דודתי הני, שהיא הפרטנרית שלי לסדנאות, ונסענו לתל אביב, לדירה מקסימה חמודה וחמימה, ששם התקיימה הסדנא, באווירה סופר נינוחה, אינטימית וחברית, היו עוגיות שוקולד טעימות, ותה חמים ובכללי אווירה טובה וגוד וייב.
רותם ודנה סופר סבלניות, והן הסבירו הכל בצורה פשוטה, אני לא רקמתי לפני כן בחיי, ולא ידעתי למה לצפות, ולמען האמת זה היה מאוד קל וידידותי למשתמש! אז אפשר לבוא בכיף גם אם יש אפס ניסיון, אז בין רקמה בשלל צבעים, ומוזיקה נעימה, פטפטנו וקישקשנו על החיים, ומה אנחנו רוצות, ושאיפות, וזה באמת ותמים היה כמו לשבת בבית של חברה טובה ולהנות מערב רגוע, לפני שהגעתי תכננתי לצלם כל שלב וכל פיפס, ולמען האמת, הרגשתי כל כך ברגע שמרבית הזמן שכחתי להסתכל על הטלפון.
הסדנה מגיעה עם כל החומרים הנדרשים, המחיר סופר נוח וקל לכיס (160-170 ש״ח) את רק צריכה להביא את עצמך, יש מלא אופציות של רקמה לבחור מהן, אני דווקא שילבתי 2 איורים יחד, ציפורים ופרחים והלכתי על וייב של סתיו עם נגיעות של כתום.
ממש מקסים דנית!! ואיזה כיף שהם יצרו איתך קשר!
יא זה נראה מהמם דנית!